假使講，無論是「相互理解性」或者是「歷史發展關係」，全無法清爽个劃出「方言」搭「語言」之界線麼，噶嚜，根據多數語言學者个共識，造成昰條界線个根本原因，並非在語言「本身」，而是語言以外个其他政治搭社會因素。在區別「方言」交「語言」辰光，其中頂重要个一個因素，是該語言个「標準化」程度。假使某種方言有曾畀書面化（箇通常是標準化个前提）、而且已經達成一定程度个標準化麼，我場就擔其稱之爲「語言」。